open-index/open-wikipedia-markdown huggingface dataset:
২০০৮ গ্রীষ্মকালীন অলিম্পিকে সাঁতার – নারীদের ১০০ মিটার ব্যাকস্ট্রোক

২০০৮ অলিম্পিক গেমসে **মহিলাদের ১০০মিটার ব্যাকস্ট্রোক** বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।

সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ১:০১.৭০সেকেন্ড(A মান) এবং ১:০৩.৮৬সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## অনুসূচী
সমস্ত সময় চীন প্রমাণ সময় (ইউটিসি+৮) অনুসারে।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

প্রাথমিক পর্যায়ের হিটে, কির্স্টি কভেন্ট্রি প্রথমে অলিম্পিক রেকর্ড ও পরে বিশ্বরেকর্ড ভাঙেন। ফলে, ফাইনালের আগেই নতুন অলিম্পিক ও বিশ্ব রেকর্ড তৈরী হয়ে যায়। ফাইনালে, নাতালি কলিন জিতলেও, তিনি কভেন্ট্রির থেকে অলিম্পিক বা বিশ্ব রেকর্ড পুনরুদ্ধার করতে পারেন নি। যদিও, টুর্নামেন্টের আগে নিজের গড়া বিশ্ব রেকর্ডের থেকে .০১সেকেন্ড কম সময় করে তিনি ব্যক্তিগত সেরা সময়ের উন্নতি সাধন করেন।

## হিট

## সেমিফাইনাল

## ফাইনাল

ER: ইউরোপীয় রেকর্ড (European Record)

## তথ্যসূত্র

মহিলাদের ব্যাকস্ট্রোক ১০০মিটার
আরদেশির ইরানি

ডান|200px|থাম্ব|আরদেশির ইরানি, (১৮৮৬ - ১৯৬৯)
**আরদেশির ইরানি** (ডিসেম্বর ৫, ১৮৮৬ - অক্টোবর ১৪, ১৯৬৯) ভারতীয় নির্বাক এবং সবাক চলচ্চিত্রের শুরুর দিককার একজন লেখক, পরিচালক, প্রডিউসার, অভিনেতা, চলচ্চিত্র পরিবেশক এবং সিনেমাটোগ্রাফার। তিনি হিন্দি, ইংরেজি, জার্মান, ইন্দোনেশীয়, ফার্সি, উর্দু এবং তামিল ভাষায় চলচ্চিত্র নির্মাণের জন্য ব্যাপকভাবে পরিচিত। তিনি একজন সফল উদ্যোক্তা, যিনি চলচ্চিত্র থিয়েটার, একটি গ্রামোফোন এজেন্সি এবং একটি কার বা গাড়ির এজেন্সির মালিক ছিলেন।

## চলচ্চিত্রতালিকা
### পরিচালক
* ১৯২২ : *ভীর আভিমানিউ*- নির্বাক চলচ্চিত্র
* ১৯২৪: *ভীর দুর্গাধার* - নির্বাক চলচ্চিত্র
* ১৯২৪: *পাপ নো ফেজ* - নির্বাক চলচ্চিত্র
* ১৯২৪: *বোম্বে নি সেথানি*/কল অফ সাতান - নির্বাক চলচ্চিত্র
* ১৯২৪: *শাহজেহান* - নির্বাক চলচ্চিত্র
* ১৯২৫: *নারসিং ডাকু* - নির্বাক চলচ্চিত্র
* ১৯২৫: *নাভালশা হিরজি* - নির্বাক চলচ্চিত্র
* ১৯২৭: ওয়াইল্ড ক্যাট অফ বোম্বে - নির্বাক চলচ্চিত্র
* ১৯৩১: *[[আলম আরা]]* - প্রথম ভারতীয় সবাক চলচ্চিত্র
* ১৯৩৭: *কিসান কানাইয়া* - প্রথম ভারতীয় রঙ্গিন চলচ্চিত্র
* ১৯৩৭: "কারলোস"

## তথ্যসূত্র

## বহিঃসংযোগ
* 

বিষয়শ্রেণী:১৮৮৬-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
রেইকো নাকামুরা

**রেইকো নাকামুরা** (; জন্ম: ১৭ মে ১৯৮২) হলেন একজন জাপানি অলিম্পিক ও এশীয় রেকর্ড-ধারী সাঁতারু। তিনি ২০০৪ এবং ২০০৮ অলিম্পিক গেমসে অংশগ্রহণ করেছিলেন ও দু'বারই ২০০ মিটার ব্যাকস্ট্রোকে ব্রোঞ্জ পদক জয়লাভ করেছেন।

২০০৮ অলিম্পিকে, নাকামুরা ৫৯:৩৬ ও ২:০৭:১৩ সময়ে যথাক্রমে ১০০ ও ২০০ মিটার ব্যাকস্ট্রোকে এশীয় রেকর্ড এবং জাপানি রেকর্ড গড়েন। ২০০৭ বিশ্ব চ্যাম্পিয়নশিপে, ১০০ মিটার ব্যাকস্ট্রোকে (১:০০.৪০) তৃতীয় হয়ে নতুন জাপানি রেকর্ড গড়েন। মাত্র আটদিন পর, তিনি আরও কম (১:০০.২৯) সময় করে জাপান চ্যাম্পিয়নশিপ জয়লাভ করেছেন।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জাপানি নারী সাঁতারু
বিষয়শ্রেণী:জীবিত ব্যক্তি
বিষয়শ্রেণী:সাঁতারে ইউনিভার্সিয়াড পদক বিজয়ী
বিষয়শ্রেণী:সাঁতারে এশিয়ান গেমস পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী জাপানি
বিষয়শ্রেণী:২০০২ এশিয়ান গেমসের পদক বিজয়ী
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:২০০৪ গ্রীষ্মকালীন অলিম্পিকের সাঁতারু
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:সাঁতারে সাবেক বিশ্বরেকর্ডধারী
বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী
বিষয়শ্রেণী:২১শ শতাব্দীর জাপানি নারী
বিষয়শ্রেণী:অলিম্পিক ব্রোঞ্জপদক বিজয়ী জাপানি
বিষয়শ্রেণী:২১শ শতাব্দীর জাপানি নারী ক্রীড়াবিদ
ষ্টীল গিটার

[thumb|right|[Resonator guitar played lap steel fashion.]]
**ষ্টীল গিটার** একটি বিশেষ ধরনের বাদ্যযন্ত্র। ভারত এবং বাংলাদেশে এটি **হাওয়াইয়ান গিটার** নামে পরিচিত। দেখতে অনেকটা সাধারণ এ্যাকস্টিক গিটারের মতো হলেও ষ্টীল গিটার একটু ভিন্ন প্রকৃতির। ষ্টীল গিটারের তারগুলো ফ্রেটবোর্ড এর থেকে একটু উপরে ওঠানো। বাজানোর সময় গিটারটি বাদকের কোলে সমান করে রাখা হয় এবং একটি নলাকৃতির ষ্টীল বার দিয়ে তারগুলোর ওপর স্লাইড করে গিটারটি বাজানো হয়। আমেরিকার হাওয়াই দ্বীপে এই গিটার আবিষ্কার হয় বলে এটি হাওয়াইয়ান গিটার নামে পরিচিত।

ষ্টীল গিটারের প্রচলন দিনে দিনে কমে গেলেও এক সময় ভারতীয় উপমহাদেশে এই গিটারটি অত্যন্ত জনপ্রিয় ছিল। বিভিন্ন গানের মিউজিকের পাশাপাশি চলচ্চিত্রের ব্যাকগ্রাউণ্ড্‌ মিউজিকের জন্যেও ষ্টীল গিটার ব্যবহার করা হত। কিন্তু সাধারণত ভারত উপমহাদেশের হাওয়াইয়ান গিটার বাদকরা বিভিন্ন ধরনের গানের সুর এই গিটারে বাজিয়ে থাকে।

বাংলাদেশের কিছু জনপ্রিয় হাওয়াইয়ান গিটার বাদকদের মধ্যে রয়েছেন কামরুল হাসান মাহ্‌ফূজ, সিদ্দিকুর রহমান বকুল, এনামুল কবির, প্রিন্স, খালেকুজ্জামান এবং তানভীর আলম অমিত।

## তথ্যসূত্র

## আরও দেখুন
* ল্যাপ ষ্টীল গিটার
* ল্যাপ ষ্টীল উকুলেলে
* স্লাইড গিটার

## বহিঃসংযোগ
* Central Illinois Steel Guitar Association Information about central Illinois steel guitar players, events, and shows.
* Steel Radio A Web radio station dedicated to the steel guitar.
* Steel Guitar Forum A forum where steel players and enthusiasts get together and discuss steel guitar.
* Hawaiian Steel Guitar Association An organization which promotes the development of steel guitar with worldwide membership.
* [Buckatune https://web.archive.org/web/20180317165811/http://www.buckatune.net/] Download steel guitar mp3 music.

বিষয়শ্রেণী:এ্যাকুস্টিক গিটার
বিষয়শ্রেণী:ইলেকট্রিক গিটার
বিষয়শ্রেণী:ততযন্ত্র
২০১১ টোহুকু ভূমিকম্প ও সুনামি

**২০১১ টোহুকু ভূমিকম্প ও সুনামি** হলো ২০১১ সালের জাপানের উত্তর-পূর্বাঞ্চলে স্থানীয় সময় দুপুর ২টা ৪৬ মিনিটে হওয়া রিক্টার স্কেলে ৯.০ মাত্রার একটি ভূমিকম্প। ভূমিকম্পটির উপকেন্দ্র ছিল টোহুকু থেকে ১৩০ কিলোমিটার দূরে। এর ফলে ওই অঞ্চলে ১০ মিটার (৩৩ ফিট) উচ্চতার সুনামিও আঘাত হানে। সরকারিভাবে ১৩,৩৩৩ জনের প্রাণহানির খবর প্রকাশ করা হয়, আহতের সংখ্যা বলা হয় ৪,৮৭৮,২৮২। নিখোঁজ ১৫,১৫০ জন। অন্তত ৩টি পারমাণবিক বিদ্যুৎকেন্দ্রে হাইড্রোজেনের পরিমাণ বেড়ে প্ল্যান্টটি গরম হয়ে যাওয়ায় এ বিস্ফোরণ ঘটে।

## তথ্যসূত্র

বিষয়শ্রেণী:প্রাকৃতিক দুর্যোগ
বিষয়শ্রেণী:দুর্ঘটনা
বিষয়শ্রেণী:জাপানে ভূমিকম্প
বিষয়শ্রেণী:২০১১-এ ভূমিকম্প
বিষয়শ্রেণী:সুনামি
বিষয়শ্রেণী:বেসামরিক পরমাণু শক্তি দুর্ঘটনা
বন্দর

[thumb|250px|''Seaport'', a 17th Century depiction by [Claude Lorrain, 1638]]
[thumb|250px| [পোর্ট অফ ডোভার, যুক্তরাজ্য.]]
[thumb|250px|right| [হামবুর্গ বন্দর|পোর্ট অফ হামবুর্গ, জার্মানি.]]
[thumb|250px|The port of [Piraeus in Greece]]
[thumb|250px|right|[Visakhapatnam Port, Andhra Pradesh, India.]]
[thumb|250px|right|[পোর্ট অফ কুবে, জাপান ]]
[thumb|250px|right|[পোর্ট অফ মন্ট্রিল, কানাডা. পৃথিবীর বৃহত্তম স্থলবন্দর.]]
[thumb|250px|right|[পোর্ট অফ ভ্যাংক্যুভার, কানাডার বৃহত্তম বন্দর

এটি **কানাডার** সবচেয়ে বড় বন্দর ]]
[thumb|250px|right|[মায়ামি বন্দর|পোর্ট অফ মিয়ামি, যুক্তরাষ্ট্র.]]
[thumb|right|200px|[হিলু|হিলুর কার্গো বন্দর, হাওয়াই].]]
**বন্দর** হল উপকূল বা সৈকতের এমন একটি স্থান যেখানে এক বা একাধিক পোতাশ্রয়ে জাহাজ নোঙর করে স্থলভাগ মালপত্র বা যাত্রী আদানপ্রদান করতে পারে। নৌবহনযোগ্য জলভাগ ও জমির আয়াসগম্যতা লক্ষ্য করে বন্দরের স্থান নির্বাচন করা হয়। বাণিজ্যিক চাহিদা, ঝড় ও ঢেউয়ের থেকে নিরাপত্তাও বন্দর নির্বাচন করার সময় স্মরণে রাখা হয়। গভীর জলভাগে অবস্থিত বন্দর বিরল। তবে এই জাতীয় বন্দর বড়ো বড়ো জাহাজ চলাচলের পক্ষে আদর্শ। বন্দর ইতিহাসের বিভিন্ন সময় স্থানীয় অর্থনীতিকে নিয়ন্ত্রণ করে এসেছে। সামরিক কারণেও কোনো কোনো বন্দর বিশেষ গুরুত্বপূর্ণ।

*
বিষয়শ্রেণী:নৌপরিভাষা
বিষয়শ্রেণী:অবকাঠামো
বিষয়শ্রেণী:শিল্প ভবন ও স্থাপনা
কাশীপুর বিধানসভা কেন্দ্র

**কাশীপুর বিধানসভা কেন্দ্র** ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।

সীমানা পুনর্নির্ধারণ কমিশনের নির্দেশ অনুসারে, কাশীপুর বিধানসভা কেন্দ্রটি ২০১১ সালে অবলুপ্ত হয়েছে।

এই বিধানসভা কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।

## ফলাফল
### ১৯৭৭-২০০৬
২০০৬ ও ২০০১ সালের বিধানসভা নির্বাচনে তৃণমূল কংগ্রেসের 
তারক বন্দ্যোপাধ্যায় যথাক্রমে সিপিআই(এম)-এর সলিল চট্টোপাধ্যায় ও সিপিআই(এম)-এর বিজয় ভট্টাচার্যকে পরাজিত করে বিধায়ক নির্বাচিত হন। ১৯৯৬ সালে জাতীয় কংগ্রেসের প্রতিনিধি রূপে তারক বন্দ্যোপাধ্যায় সিপিআই(এম)-এর অনুপ দাসকে পরাজিত করেছিলেন। সিপিআই(এম)-এর দীপক চন্দ্র ১৯৯১ ও ১৯৮৭ সালে কংগ্রেসের প্রফুল্লকান্তি ঘোষকে পরাজিত করেন। ১৯৮২ সালে কংগ্রেসের প্রফুল্লকান্তি ঘোষ সিপিআই(এম)-এর বুদ্ধদেব ভট্টাচার্যকে পরাজিত করেছিলেন। ১৯৭৭ সালে সিপিআই(এম)-এর বুদ্ধদেব ভট্টাচার্য কংগ্রেসের প্রফুল্লকান্তি ঘোষকে পরাজিত করেছিলেন।

### ১৯৫১-১৯৭২
১৯৭২ ও ১৯৭১ সালে কংগ্রেসের প্রফুল্লকান্তি ঘোষ কাশীপুর কেন্দ্র থেকে জিতেছিলেন। ১৯৬৯ সালে সিপিআই(এম)-এর বিষ্ণুগোপাল বসু, ১৯৬৭ সালে কংগ্রেসের এস কে পাল, ১৯৬২ সালে কংগ্রেসের সুনীল কুমার সেনগুপ্ত, ১৯৫৭ সালে প্রজা সোশ্যালিস্ট পার্টির দেবেন সেন এই কেন্দ্র থেকে জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে এই কেন্দ্র থেকে জয়লাভ করেছিলেন কংগ্রেসের বিশ্বনাথ রায়।

## পাদটীকা

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:কলকাতা জেলার রাজনীতি
নিবেদিতা সেতু

**নিবেদিতা সেতু** হল কলকাতা শহরের কাছে অবস্থিত একটি কেবল-স্টেয়ড সেতু। এটির আগেকার নাম ছিল **দ্বিতীয় বিবেকানন্দ সেতু**। সেতুটি বিবেকানন্দ সেতুর সমান্তরালে এবং ৫০ মিটার ভাটিতে অবস্থিত। সেতুটির নামকরণ করা হয়েছে স্বামী বিবেকানন্দের শিষ্যা ও সমাজকর্মী ভগিনী নিবেদিতার নাম অনুসারে। জাতীয় সড়ক ২ ও নেতাজি সুভাষচন্দ্র বসু আন্তর্জাতিক বিমানবন্দরের মধ্যে সংযোগরক্ষাকারী বেলঘড়িয়া এক্সপ্রেসওয়ে এই সেতুর উপর দিয়ে গিয়েছে। এই সেতুটি জাতীয় সড়ক ২-এর সঙ্গে কলকাতা শহরেরও যোগাযোগ রক্ষা করছে। এই সেতুর উপর দিয়ে দৈনিক গড়ে ৪৮,০০০ গাড়ি যাতায়াত করে।

## প্রযুক্তি
[thumb|বাঁয়ে নিবেদিতা সেতু ও ডাইনে [বিবেকানন্দ সেতু]]
বিবেকানন্দ সেতু চালু হয়েছিল ১৯৩২ সালে। পুরনো হয়ে যাওয়ার দরুন এই সেতুতে ভারি যানবাহন চলাচলে অসুবিধা হচ্ছিল। তাই একটি দ্বিতীয় সেতুর প্রয়োজন অনুভূত হয়।

বিবেকানন্দ সেতু একটি ঐতিহাসিক সেতু। তাই এই সেতুটিকে যাতে দেখা যায় এমনভাবে নতুন সেতুটি তৈরি করতে হয়েছে। তাছাড়া সেতু নির্মাণের সময় আরও একটি জিনিস মনে রাখতে হয়েছে, ঐতিহাসিক গুরুত্বপূর্ণ দক্ষিণেশ্বর কালীবাড়িকে যেন সেতুটির চেয়ে ছোটো না দেখায়। আবার সেতুটি যাতে পঞ্চাশ বছর ভারি যানবাহন চলার যোগ্য থাকে, সেদিকেও নজর দিতে হয়েছে।

সেতুটি নদীতলের সমান্তরালে অবস্থিত ডিপ-ওয়েল ফাউন্ডেশনের উপর দাঁড়িয়ে রয়েছে। এতে ছয়টি লেন আছে, যাতে দ্রুতগামী যানবাহন চলাচল করতে পারে। ২৫৪টি প্রি-স্ট্রেসড কনক্রিট গার্ডার এই ক্যারেজওয়েটিকে ধারণ করে আছে। ১৪ মিটার উঁচু পাইলন থেকে কেবল নেমেও সেতুটিকে অতিরিক্ত ধারণক্ষমতা দিয়েছে।

নিবেদিতা সেতুই ভারতের প্রথম সেতু যেটি একটি সিঙ্গল প্রোফাইল কেবল-স্টেয়ড সেতু। নকশা অনুযায়ী, সেতুর স্তম্ভগুলির উচ্চতা দক্ষিণেশ্বর মন্দিরের তুলনায় কম রাখা হয়েছে।

## নির্মাণ
এই সেতুটি তৈরি করতে ৬৫০ কোটি টাকা খরচ হয়েছে। সেতুর নির্মাণকাজ শুরু হয় ২০০৪ সালের এপ্রিল মাসে। নির্মাণের দায়িত্বে ছিল লারসেন অ্যান্ড টার্বো কোম্পানি। ২০০৭ সালের জুলাই মাসে সেতুটি যান চলাচলের জন্য খুলে দেওয়া হয়।

সেতুটি দেশের প্রথম মাল্টি-স্প্যান, সিঙ্গল-স্প্যান কেবল-সাপোর্টেড এক্সট্রা-ডোজড সেতু। ছোটো পাইলন ও ১১০ মিটারের সাতটি অবিচ্ছেদ্য স্প্যান সহ সেতুর দৈর্ঘ্য ৮৮০ মিটার বা ২,৮৮৭ ফুট। এটি ২৯ মিটার চওড়া ও ছয় লেন যানবাহন বহনে সক্ষম।

## পুরস্কার
মার্কিন যুক্তরাষ্ট্রের আমেরিকান সেগমেন্টাল ব্রিজ ইনস্টিটিউটের একটি পুরস্কার পেয়েছে নিবেদিতা সেতু।

## টোল
২০১১ সালের হিসেব অনুযায়ী, নিবেদিতা সেতুতে টোল বাবদ হালকা যাত্রীবাহী গাড়িগুলিকে ৩৩ টাকা, বাসকে ৬৫টাকা এবং ট্রাক ও মাল্টি-অ্যাক্সেল যানবাহনগুলিকে ৯৯ টাকা থেকে ১৮৩ টাকা দিতে হয়।

## পাদটীকা

## বহিঃসংযোগ

বিষয়শ্রেণী:বালি, হাওড়া জেলা
বিষয়শ্রেণী:উত্তর চব্বিশ পরগনা জেলার ভবন ও স্থাপনা
বিষয়শ্রেণী:ভগিনী নিবেদিতা
বিষয়শ্রেণী:পশ্চিমবঙ্গের সেতু
বিষয়শ্রেণী:হাওড়া জেলার ভবন ও স্থাপনা
বিষয়শ্রেণী:২০০৭-এ পশ্চিমবঙ্গে প্রতিষ্ঠিত
বিষয়শ্রেণী:ভারতের টোল সেতু
বিষয়শ্রেণী:২০০৭-এ সম্পন্ন সেতু
বিষয়শ্রেণী:কলকাতার সেতু
বিষয়শ্রেণী:গঙ্গা অতিক্রমকারী সেতু
বিষয়শ্রেণী:হাওড়ার পরিবহন
ফ্লোরিডা প্রণালি

thumb|250px|ফ্লোরিডা প্রণালির অবস্থান
**ফ্লোরিডা প্রণালি** () আটলান্টিক মহাসাগরকে মেক্সিকো উপসাগরের সাথে সংযুক্তকারী সমুদ্রপ্রণালি। প্রণালিটির উত্তরে রয়েছে মার্কিন যুক্তরাষ্ট্রের দক্ষিণ-পূর্বে অবস্থিত ফ্লোরিডা অঙ্গরাজ্যের দক্ষিণতম প্রান্তে অবস্থিত ফ্লোরিডা কিজ (Florida Keys) দ্বীপপুঞ্জ। প্রণালির দক্ষিণে ও দক্ষিণ-পূর্বে আছে দ্বীপরাষ্ট্র কিউবা ও বাহামা দ্বীপপুঞ্জ। সমুদ্রপ্রণালিটি ৪৮০ কিলোমিটার দীর্ঘ এবং ৮০ থেকে ২৪১ কিলোমিটার প্রশস্ত। এর গভীরতা ১৮০০ মিটার। উপসাগরীয় সমুদ্রস্রোতের (Gulf Stream) প্রাথমিক পর্যায় তথা ফ্লোরিডা সমুদ্রস্রোত (Florida Current) এই সমুদ্রপ্রণালিটির মধ্য দিয়ে পূর্বদিকে প্রবাহিত হয়ে চলেছে; স্রোতটির পৃষ্ঠতলের গড় গতিবেগ ঘণ্টায় ৬.৫ থেকে ৯.৫ কিলোমিটার। ইউরোপীয় অভিযাত্রীদের মধ্যে স্পেনীয় নাবিক হুয়ান পোন্‌থে দে লেওন সর্বপ্রথম ১৫১৩ সালে জাহাজে করে প্রণালিটি অতিক্রম করেন।

## তথ্যসূত্র

বিষয়শ্রেণী:উত্তর আমেরিকার প্রণালি
বিষয়শ্রেণী:যুক্তরাষ্ট্রের সমুদ্রপ্রণালি
বিষয়শ্রেণী:আটলান্টিক মহাসাগরের প্রণালি
বিষয়শ্রেণী:আন্তর্জাতিক প্রণালি
বিষয়শ্রেণী:উত্তর আমেরিকার সাগর
হাডসন প্রণালি

right|thumb|300px|মানচিত্রে হাডসন প্রণালি
**হাডসন প্রণালি** () কানাডাতে অবস্থিত একটি সমুদ্রপ্রণালি যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে। প্রণালিটির উত্তরে বাফিন দ্বীপ বা নুনাভুত দ্বীপ এবং দক্ষিণে কানাডার কেবেক প্রদেশের উনগাভা উপদ্বীপ অবস্থিত। প্রণালিটি প্রায় ৮০০ কিলোমিটার দীর্ঘ এবং ৬৫-২৪০ কিলোমিটার প্রশস্ত। এর সর্বোচ্চ গভীরতা ৯৪২ মিটার। প্রণালিটির পশ্চিম প্রবেশপথে স্যালিসবারি ও নটিঙাম দ্বীপগুলি এবং পূর্ব প্রবেশপথে এজেল ও রেজোলিউশান দ্বীপগুলি অবস্থিত। পূর্ব প্রবেশপথটি রেজোলিউশান দ্বীপ ও চিডলি অন্তরীপের মধ্যে অবস্থিত।

হাডসন প্রণালিটি কেবল গ্রীষ্মকালের শেষভাগ ও শরৎকালের প্রথমভাগে নৌপরিবহনের উপযোগী থাকে, তবে বরফ-ভাঙা জাহাজের মাধ্যমে প্রায় সারা বছরই এখানে জাহাজ চলাচলের পথ তৈরি করা হয়। ১৫১৭ সালে ভেনিসের নাবিক সেবাস্তিয়ান কাবোতো প্রণালিটি আবিষ্কার করেন। ১৫৭৮ সালে ইংরেজ অভিযাত্রী স্যার মার্টিন ফ্রোবিশার প্রণালিটিতে আংশিক অভিযান চালান। ১৬১০ সালে ইংরেজ অভিযাত্রী হেনরি হাডসন "ডিস্কভারি" নামের জাহাজে করে প্রণালিটি সম্পূর্ণ ঘুরে দেখেন ও এর একটি মানচিত্র অঙ্কন করেন। শীঘ্রই এটি হাডসন বে কোম্পানির জাহাজগুলির প্রধান জলপথ হিসেবে ব্যবহৃত হওয়া শুরু করে।

## তথ্যসূত্র

বিষয়শ্রেণী:উত্তর আমেরিকার প্রণালি
বিষয়শ্রেণী:কানাডার প্রণালি
বিষয়শ্রেণী:আটলান্টিক মহাসাগরের প্রণালি
সিধো কানো বিরসা বিশ্ববিদ্যালয়

**সিধো-কানহো-বীরসা বিশ্ববিদ্যালয়** ভারতের পশ্চিমবঙ্গ রাজ্যের একটি রাজ্য বিশ্ববিদ্যালয়। পুরুলিয়া ও বাঁকুড়া শহরে এই বিশ্ববিদ্যালয়ের শিক্ষাপ্রাঙ্গনদুটি অবস্থিত। ২০১০ সালে এই বিশ্ববিদ্যালয় প্রতিষ্ঠিত হয়। পুরুলিয়া ও বাঁকুড়া জেলার ৩০টি কলেজ এই বিশ্ববিদ্যালয়ের এক্তিয়ারভুক্ত। এই বিশ্ববিদ্যালয় স্থাপনের অন্যতম প্রধান উদ্দেশ্য আদিবাসী ভাষা ও সংস্কৃতির প্রসার ও সংরক্ষণ,বিশেষত সাঁওতালি ভাষার সংরক্ষণে এই বিশ্ববিদ্যালয়ে বিশেষ গুরুত্ব দেওয়া হয়।

## পাদটীকা

## আরও দেখুন
* পশ্চিমবঙ্গের বিশ্ববিদ্যালয়
----

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:২০১০-এ পশ্চিমবঙ্গে প্রতিষ্ঠিত
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:পুরুলিয়া জেলার শিক্ষাপ্রতিষ্ঠান
ইন্ডিয়ান ইনস্টিটিউট অফ ম্যানেজমেন্ট ক্যালকাটা

**ইন্ডিয়ান ইনস্টিটিউট অফ ম্যানেজমেন্ট, ক্যালকাটা** (সংক্ষেপে **আইআইএম ক্যালকাটা**) ভারতের পশ্চিমবঙ্গ রাজ্যের কলকাতায় অবস্থিত একটি বিজনেস স্কুল। এটিই ভারতের প্রথম ইন্ডিয়ান ইনস্টিটিউট অফ ম্যানেজমেন্ট প্রতিষ্ঠান।

আইআইএম ক্যালকাটা প্রতিষ্ঠিত হয় ১৯৬১ সালে। এটি একটি সম্পূর্ণ স্বশাসিত প্রতিষ্ঠান। এখানে একাধিক স্নাতকোত্তর ও ডক্টোরাল শিক্ষাক্রম চালু রয়েছে। সেই সঙ্গে এখানে এক্সিকিউটিভ প্রশিক্ষণের একটি ব্যাঙ্কেটও রয়েছে। শিক্ষাদানের পাশাপাশি আইআইএম ক্যালকাটা গবেষণা, কনসালটেন্সি, সেমিনার, আকাদেমিক সম্মেলন ও গবেষণা প্রকাশনার কাজের সঙ্গেও যুক্ত। আইআইএম ক্যালকাটা-র লক্ষ্য হল "*to emerge as an International Centre of Excellence in all facets of Management Education, rooted in Indian ethos and societal values*". আইআইএম ক্যালকাটা-র খ্যাতি প্রধানত তার বাণিজ্য-সংক্রান্ত পাঠক্রমগুলির জন্য। এটিকে ভারতের শ্রেষ্ঠ ও বিশ্বের অন্যতম শ্রেষ্ঠ বিজনেস স্কুল মনে করা হয়।

থাম্ব|বাম|আইআইএম ক্যালকাটা-র মূল ভবন
থাম্ব|বাম|ম্যানেজমেন্ট সেন্টার ফর হিউম্যান ভ্যালুজ ভবন
বহু বছর ধরে শিক্ষার্থী ও শিল্পজগতের সঙ্গে আইআইএম ক্যালকাটা সুসম্পর্ক বজায় রাখতে সক্ষম হয়েছে। এখানকার শিক্ষার্থীদের কর্মসংস্থানের নজিরও ভাল। ২০০৯ ও ২০১০ সালে ভারতীয় এমবিএ কর্মসূচিতে অভ্যন্তরীণ ও আন্তর্জাতিক কর্মসংস্থানের বাজারে আইআইএম ক্যালকাটা সর্বোচ্চ গড় ও সর্বোচ্চ বেতনের রেকর্ড স্পর্শ করে। ২০০৯-১০ কর্মসংস্থান মরসুমে আইআইএম ক্যালকাটা ভারতীয় এমবিএ কর্মসূচির সর্বোচ্চ বেতনের যে রেকর্ড স্পর্শ করেছিল তা হল ৩৫০,০০০ ডলার (১.৬৫ কোটি টাকা)।

আইআইএম ক্যালকাটা-র এমবিএ কর্মসূচির ভর্তি নেওয়া হয় কমন অ্যাডমিশন টেস্ট বা ক্যাটের ফলাফল অনুযায়ী। এই পরীক্ষাটিকে বিশ্বের কঠিনতম প্রতিযোগিতামূলক পরীক্ষার অন্যতম মনে করা হয়। এছাড়াও সাধারণ ক্যান্ডিডেট প্রোফাইল ও ব্যক্তিগত সাক্ষাৎকারও নেওয়া হয়।

২০০৯ সালে কিউএস গ্লোবাল ২০০ বিজনেস স্কুল রিপোর্ট অনুসারে, এশিয়া-প্যাসিফিক অঞ্চলে আইআইএম ক্যালকাটা-র স্থান ছিল দ্বাদশ।

## আরও দেখুন
* ইন্ডিয়ান ইনস্টিটিউট অফ ম্যানেজমেন্ট

## পাদটীকা

## বহিঃসংযোগ

* IIM Calcutta's Official Website
* IIM Calcutta's PGDM (MBA) Programme 
* IIM Calcutta's PGDCM (MBA) Programme 
* IIM Calcutta's Fellow (PhD) Programmes
* IIM Calcutta's PGPEX Programme 
* IIM Calcutta's PGPEX-VLM Programme 
* IIM Calcutta's Long Duration Programs 
* Intaglio: IIM Calcutta's Annual International B-School Meet
* Carpe Diem: IIM Calcutta's Annual Cultural Festival 
* Joka Times: IIM-C's student-run online campus journal

----

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:১৯৬১-এ পশ্চিমবঙ্গে প্রতিষ্ঠিত
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্রেস্টস্ট্রোক

২০০৮ অলিম্পিক গেমসে **পুরুষদের ১০০মিটার ব্রেস্টস্ট্রোক** বিভাগের প্রতিযোগিতা আগস্টের ৯ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।

সেমিফাইনাল ও ফাইনাল ছাড়া সর্বমোট নয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ১:০১.৫৭সেকেন্ড(A মান) এবং ১:০৩.৭২সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## বিতর্কিত ঘটনা
১০০মিটার ব্রেস্টস্ট্রোকের চতুর্থ হিটে ইরানের মহম্মদ আলিরেজাই ও ইজরায়েলের টম বিয়েরির প্রতিদ্বন্দ্বিতা করার কথা ছিল। কিন্তু আলিরেজাই, সম্ভবতঃ ইরানি প্রতিনিধিদলের কর্তৃপক্ষের নির্দেশে, নিজের নাম প্রত্যাহার করে নেন।
ইজরায়েল অলিম্পিক কমিটির সাধারণ সম্পাদক, এফ্রেম জিঙ্গার এই ঘটনার সমালোচনা করে বলেন, "ইরানিদের কাছে রাজনীতি খেলাধূলার থেকে বড়; অলিম্পিক মনোবৃত্তি আর এদের মনোবৃত্তির এতোটাই ফারাক, যতটা পূর্ব আর পশ্চিমের মধ্যে"। IOC-এর যোগাযোগ আধিকারিক গিসেল ডেভিসের বক্তব্য অনুযায়ী আলিরেজাই অসুস্থতার জন্য সরে দাঁড়ান আর এই মর্মে তিনি তাঁর ফেডারেশনকে লিখিতভাবে জানিয়েছেন।

 অ্যাথেন্সে অনুষ্ঠিত ২০০৪ অলিম্পিকেও অনুরূপ একটি ঘটনা ঘটে। সেবার দু'বারের বিশ্ব জুডো চ্যাম্পিয়ন ইরানের আরাশ মিরেসমাইলি ইজরায়েলের এহুদ ভাক্সের সাথে লড়াই প্রত্যাখ্যান করেন ৬৬কেজি বিভাগের প্রারম্ভিক রাউন্ডে। পরে তিনি স্বীকার করেন প্যালেস্টাইনিয়ানদের সমস্যার প্রতি তাঁর সমর্থন জানাতেই তিনি এরকম করেন।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## অনুসূচী
সমস্ত সময় চীন প্রমাণ সময় (ইউটিসি+৮) অনুসারে।

## হিট

## সেমিফাইনাল

## ফাইনাল

## তথ্যসূত্র

পুরুষদের ব্রেস্টস্ট্রোক ১০০মিটার
ফ্রিডেস্কটপ.ওআরজি

**freedesktop.org** (fd.o) হল এমন একটি প্রকল্প যার মাধ্যমে ফ্রি সফটওয়্যারfree software ডেক্সটপ এনভাইরোনমেন্টdesktop environment এর সমন্বয়, আন্তসংযোগ ব্যবস্থাপনা এবং শেয়ার করার কাজ করে থাকে। মূলত এক্স উইন্ডো সিস্টেম (X11) লিনাক্স এবং অন্যান্য ইউনিক্স-লাইক অপারেটিং সিস্টেমের ব্যবহার উপযোগী করার লক্ষে কাজ করে থাকে এই প্রতিষ্ঠানটি। হ্যাভক পিনিংটন রেড হ্যাটের পক্ষ থেকে ২০০০ সালের মার্চ মাসে এটি প্রতিষ্ঠা করেন।

এই প্রতিষ্ঠানটি ব্যবহারকারীদের লক্ষে পরিচালিত হয়ে থাকে। X এর জন্য বিভিন্ন ডেভলপমেন্ট ফ্রেমওয়ার্ক রয়েছে এবং এগুলো খুব সহজে পরিবর্তন করা হবে না। এই প্রতিষ্ঠানটি এই বিষয়টি নিশ্চিত করে থাকে যে ডেভলপমেন্ট ফ্রেমওয়ার্কের এই পার্থক্যসমূহ ব্যবহারকারীদের কোনো অসুবিধার সৃষ্টি করবে না এবং তাদের পক্ষে সহজে চিহ্নিত করা সম্ভব হবে না।

সর্বাধিক ব্যবহৃত ফ্রি সফটওয়্যার এক্স ডেক্সটপ, জিনোম, কেডিই, এবং এক্সএফসিই এই প্রকল্পের সাথে নিবিড়ভাবে কাজ করে যাচ্ছে। ২০০৬ সালে এই প্রকল্প থেকে Portland 1.0 (xdg-utils) প্রকাশ করা হয়। যেখানে ডেক্সটপ এনভাইরেনমেন্টের সাধারণ কিছু বেশিষ্ট নির্ধারণ করে দেয়া হয়েছিল।

freedesktop.org সাধারণভাবে **X Desktop Group** নামে পরিচিত এবং সংক্ষেপে এটিকে "XDG" বলা হয়ে থাকে।

## হোস্ট করা প্রকল্পসমূহ
freedesktop.org বেশ কিছু প্রকল্প হোস্ট করে থাকে। এর মধ্যে রয়েছে:

* *[[X.Org Server]]*: এক্স ১১ এর অফিসিয়াল প্রোয়োগ। বর্তমান সংস্করণটি XFree86 এর ফর্ক হিসাবে তৈরী করা হয়েছিল।
* D-Bus, a message bus akin to KDEs DCOP or GNOME's Bonobo.
* *[[Drag-and-drop]]*: এক্স ড্র্যাগ এবং ড্রপ এখন সঠিকভাবে কার্যকর নয়।
* HAL (Hardware Abstraction Layer) is a consistent cross-operating system layer which is now deprecated.
* fontconfig একটি ফন্ট লাইব্রেরী ।
* *[[Xft]]*, পুরাতন এক্স কোর ফন্টের পরিবর্তে এখানে FreeType ফন্ট লাইব্রেরি ব্যবহার করা হয়।
* Cairo, একটি ভেক্টর গ্রাফিক্স লাইব্রেরী, বিভিন্ন ধরনের ডিভাইসে আউটপুট তৈরী করতে সক্ষম।
* Direct Rendering Infrastructure, অথবা DRI, এক্স উইন্ডো সিস্টেম-এ ব্যবহৃত একটি ইন্টারফেস, যা অ্যাপলিকেশনসমূহকে নিরাপদে ভিডিও হার্ডওয়্যারসমূহ ব্যবহারকারীর সুযোগ তৈরী করে দেয় এবং এর জন্য মাধ্যম হিসাবে এক্স সার্ভার ব্যবহারের প্রয়োজন হয় না।
* GStreamer একটি cross-platformক্রস প্লাটফর্ম মাল্টিমিডিয়া ফ্রেমওয়ার্ক।
* Mesa 3D, OpenGL প্রয়োগে ব্যবহৃত হয়।
* XCB, Xlib এর বিকল্প।
* GTK-Qt engine, একটি GTK+ 2 ইঞ্জিন যা উইডজেট তৈরীর কাজে Qt ব্যবহার করে। যদিও কেডিই-র GTK+ 2 অ্যাপলিকেশনের মত একই লুক অ্যান্ড ফিল তৈরী করতে পারে।
* Poppler, একটি পিডিএফ রেন্ডারিং লাইব্রেরী।
* Wayland, একটি লাইট ওয়েট ডিসপ্লে সার্ভার যা লিনাক্স ডেক্সটপে একটি কার্যকর গ্রাফিকাল ইউজার ইন্টারফেস তৈরী করতে সক্ষম।

এছাড়া, Avahi ( Zeroconf এর ফ্রি সংস্করণ হিসাবে তৈরী করা হয়েছিল) fd.o প্রকল্প হিসাবে শুরু করা হলেও বর্তমানে এটি অন্য কোথাও সরিয়ে ফেলা হয়েছে।

## লক্ষ্যসমূহ
## আরও দেখুন

* Comparison of open source software hosting facilities

## তথ্যসূত্র

;টীকা
* The Big freedesktop.org Interview (Rayiner Hashem & Eugenia Loli-Queru, OSNews, 24 November 2003)

## বহিঃসংযোগ
* Project home page (wiki-based)

বিষয়শ্রেণী:মুক্ত সফটওয়্যার
বিষয়শ্রেণী:মুক্ত সফটওয়্যার ওয়েবসাইট
বিষয়শ্রেণী:কেডিই
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:মুক্ত ও ওপেনসোর্স সফটওয়্যার সংগঠন
হিমাংশু দত্ত

**হিমাংশু কুমার দত্ত** (১৯০৮ – ১৫ নভেম্বর ১৯৪৪) ছিলেন একজন বিশিষ্ট বাঙালি সুরকার। তার সমসাময়িক কিংবদন্তি সুরকারদের মধ্যে তিনি তার অনন্য ও সুমধুর কম্পোজিশনের জন্য প্রসিদ্ধ। তার সুরারোপিত গানগুলো সাধারণত “হিমাংশু দত্তের গান” হিসেবে পরিচিত। বাংলা সংগীতে অবদানের জন্য ঢাকার সরস্বত সমাজ তাকে ‘সুরসাগর’ খেতাবে ভূষিত করে। তিনি একজন সুগায়কও ছিলেন।

## প্রারম্ভিক জীবন
হিমাংশু দত্তের মাতা নীরদা দেবী ছিলেন সুগায়িকা এবং একজন প্রতিষ্ঠিত কণ্ঠশিল্পী। পিতা যোগেন্দ্রচন্দ্রের উৎসাহে খুব ছোটবেলা থেকেই সংগীতের প্রতি আসক্তি বা অনুরক্ততা প্রকাশ পায় হিমাংশু দত্তের। গানের প্রতি তার এ দূর্বলতায় সুকণ্ঠী ও সুগায়িকা মা তাকে সংগীতের প্রাথমিক তালিম দেন। ১৯২৪ সালে কুমিল্লা জিলা স্কুল থেকে এন্ট্রান্স বা ম্যাট্রিক পাস করেন। অতঃপর কলকাতা প্রেসিডেন্সি কলেজে ভর্তি হন। এখান থেকেই ১৯২৬ সালে আই.এস.সি. এবং ১৯২৯ সালে বি.এ. ডিগ্রী লাভ করেন। প্রেসিডেন্সি কলেজে ছাত্র থাকা অবস্থাতেই হিমাংশু তার গানের জন্য জনপ্রিয়তা লাভ করেন।

## গানে সুর প্রদান
ছোটবেলায় কুমিল্লার এক ধর্মমন্দিরে ভজন গান পরিবেশন করে সকলকে আশ্চর্য ও বিমোহিত করেন হিমাংশু। পারিবারিক কোন জলসায় কিংবা সাংস্কৃতিক অনুষ্ঠানে গান না গেয়েও চতুর্দিকে তার গানের দীপ্তি ও খ্যাতি ছড়িয়ে পড়েছিল। হিমাংশু তার সহপাঠী সুবোধ পুরকায়স্থের লেখা বেশিরভাগ গানে সুর দিয়েছেন। এছাড়াও তিনি অজয় ভট্টাচার্য এবং বিনয় মুখোপাধ্যায়ের অনেক গানে সুরারোপ করে বিশিষ্ট সুরকার হিসেবে খ্যাতি অর্জন করেন। তার গানের সুরে রাগ-সংগীতের প্রাধান্য লক্ষ্য করা যায় এবং করুণ রসের বৈশিষ্ট্য বিদ্যমান।

## জনপ্রিয় গানসমূহ

* আলোছায়া দোলা
* আবেশ আমার যায় উড়ে কোন ফাল্গুনে
* খুঁজে দেখা পাইনে যাহার
* ডাক দিয়ে যায় কেগো আমার বাজিয়ে বাঁশি
* তব স্মরণখানি
* তুমি তো বঁধু জান
* নতুন ফাগুন যবে
* বরষার মেঘ ডাকে ঝড় বরিষণে
* মম মন্দিরে
* তোমারই পথপানে চাহি
*চাঁদ কহে চামেলি গো 
*রাতের দেউলে জাগে বিরহী তারা 
*রাতের ময়ূর ছড়ালো যে পাখা
*ছিল চাঁদ মেঘের পারে

## উপাধি লাভ ও সম্মাননা
* বাংলা সংগীতে হিমাংশু দত্তের অসামান্য অবদান ও দক্ষতার জন্য ১৯৩০ সালে ঢাকার সরস্বত সমাজ তাকে *সুরসাগর* উপাধিতে ভূষিত করে।
* বাংলা সঙ্গীতের অমর সুরকার হিমাংশু দত্তের অবদানের কথা স্বীকার করে জীবনমুখী গানের স্রষ্টা কবীর সুমনের গাওয়া **তোমাকে চাই** গানের একটি কলি "..... ভুলে যাওয়া হিমাংশু দত্তের সুরে / সেই কবেকার অনুরোধের আসরে ......." কথাটি শ্রদ্ধার্ঘ্য চিত্তে চিরস্মরণীয় করে রেখেছেন।

## আরও দেখুন
## তথ্যসূত্র

## বহিঃসংযোগ
* http://calcuttaglobalchat.net/calcuttablog/himangshu-dutta/

বিষয়শ্রেণী:১৯০৮-এ জন্ম

বিষয়শ্রেণী:১৯৪৪-এ মৃত্যু
বিষয়শ্রেণী:পূর্ববঙ্গে জন্ম
বিষয়শ্রেণী:বাঙালি সুরকার
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:কুমিল্লা জিলা স্কুলের প্রাক্তন শিক্ষার্থী
বিষয়শ্রেণী:ভারতীয় পুরুষ সুরকার
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:বিদ্যাসাগর কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:কলকাতার সঙ্গীতজ্ঞ
আবদুল্লাহিল বাকী

**আবদুল্লাহিল বাকী** বাংলাদেশের স্বাধীনতা যুদ্ধের একজন মুক্তিযোদ্ধা। মুক্তিযুদ্ধে সাহসিকতার জন্য তাকে বাংলাদেশ সরকার বীর প্রতীক খেতাব প্রদান করে। তার খেতাবের সনদ নম্বর ৩২১। গেজেটে তার নাম **মো. বাকী**।

## প্রারম্ভিক জীবন
আবদুল্লাহিল বাকীর বাবার নাম মো. আবদুল বারী, মা আমেনা খাতুন। ১৯৭১ সালে মো. আবদুল্লাহিল বাকী ঢাকা বিশ্ববিদ্যালয়ের পলিটিক্যাল সায়েন্সের শিক্ষার্থী ছিলেন। অসহযোগ আন্দোলন ও ২৫-২৬ মার্চের প্রতিরোধ যুদ্ধে তিনি সক্রিয় ভূমিকা পালন করেন।

## মুক্তিযুদ্ধে অবদান
আবদুল্লাহিল বাকী ১৮ এপ্রিল, ১৯৭১ তারিখে প্রশিক্ষণের জন্য ভারতে পাড়ি জমান। মেলাঘর-এ প্রাথমিক প্রশিক্ষণ নিয়ে মে মাসে কয়েক জনের সঙ্গে ঢাকায় ফিরে আসেন। তারা মতিঝিলের চার স্থানে এক যোগে বোমা বিস্ফোরণ ঘটিয়ে আবার ভারতে চলে যান। এরপর তিনি ভারতের চাকুলিয়ায় উচ্চতর প্রশিক্ষণ নিতে যান। প্রশিক্ষণ গ্রহণ শেষে বাকী বাংলাদেশে এসে বৃহত্তর ঢাকায় গেরিলা যুদ্ধ শুরু করেন। বাকী ঢাকা জেলার বিভিন্ন স্থানে পাকিস্তান সেনাবাহিনী ও রাজাকার বাহিনীর বিরুদ্ধে সাহসিকতার সঙ্গে যুদ্ধ করেন। তিনি ইউনিট কমান্ডার ছিলেন।

১৯৭১ সালের নভেম্বরের শেষ দিকে বাকী তার মুক্তিযোদ্ধা দল নিয়ে ঢাকা শহরের উপকণ্ঠেই অবস্থান করছিলেন। ৪ ডিসেম্বর রাতে কয়েকজন সহযোদ্ধাকে সঙ্গে নিয়ে তিনি খিলগাঁওয়ে তার মা-বাবার সঙ্গে দেখা করতে আসেন। মা-বাবার সঙ্গে দেখা করে ফেরার সময় তারা পাকিস্তানি সেনা ও তাদের সহযোগী একদল মুজাহিদের সামনে পড়ে যান। পাকিস্তানি সেনা ও মুজাহিদরা তাদের গুলি করে। বাকী ও তার সহযোদ্ধারা পাল্টা আক্রমণের চেষ্টা করেও ব্যর্থ হন। বাকী ও তার সহকারী বাবুল গুলিবিদ্ধ হয়ে মারা যান।

## সম্মাননা ও স্বীকৃতি
মুক্তিযুদ্ধে সাহসিকতার জন্য তাকে ১৯৭৩ সালের ১৫ ডিসেম্বর বীর প্রতীক খেতাব দেওয়া হয়।

## তথ্যসূত্র

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
রফিকুল ইসলাম (বীর প্রতীক)

**রফিকুল ইসলাম** হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## প্রারম্ভিক জীবন
তার বাবার নাম আবদুল আলী দেওয়ান। মায়ের নাম ফরিদা খাতুন। ১৯৭১ সালে মোঃ রফিকুল ইসলামের বয়স ছিল ১৫ বছর। সে সময় তিনি ফরিদপুর জিলা স্কুলের শিক্ষার্থী ছিলেন। তিনি তার শিক্ষাজীবনের ৩টি বছর ফরিদপুর জিলা স্কুল হতে সম্পন্ন করেন । স্বাধীনতা যুদ্ধের পরে তিনি মুন্সীগঞ্জের রামপাল হাইস্কুলে ভর্তি হন এবং এই স্কুলের শিক্ষার্থী হিসেবে তিনি এসএসসি পরীক্ষার্থী ছিলেন। 

## মুক্তিযুদ্ধে অবদান
রফিকুল ইসলাম ১৯৭১ সালের ২৮ মে সীমান্ত অতিক্রম করে ভারতের মেলাঘরে যান। সেখানে প্রশিক্ষণ নিয়ে তিনি ২ নম্বর সেক্টরে যোগ দেন। পরে মুন্সীগঞ্জ জেলায় থানা কমান্ডার হিসেবে দায়িত্ব পালন করেন। ১৪ আগস্ট মুন্সীগঞ্জের গজারিয়া উপজেলায় মধ্যভাগের চরে একটি সেতু ধ্বংসের সময় পাকিস্তানি সেনাবাহিনীর নিক্ষিপ্ত শেলের টুকরার আঘাতে তিনি আহত হন। এরপর তার সহযোদ্ধারা তাকে উদ্ধার করে নিরাপদ স্থানে নিয়ে যান। চিকিৎসার পর সুস্থ হয়ে তিনি আবার মুক্তিযুদ্ধে যোগ দেন। মুক্তিযোদ্ধা মোঃ রফিকুল ইসলাম মুন্সীগঞ্জ, টংগিবাড়ী, গজারিয়া, কুমিল্লা জেলার দাউদকান্দি, হোমনা, দেবীদ্বার, পানতি, পাহাড়পুর, কোনাবন এবং ঢাকার মাতুয়াইলে পাকিস্তানি সেনাবাহিনী ও তাদের তাঁবেদার বাহিনী রাজাকারদের সঙ্গে বিভিন্ন সময় সাহসিকতার সঙ্গে গেরিলা কায়দায় খণ্ড খণ্ড যুদ্ধ করেছেন। 

## সম্মাননা ও স্বীকৃতি
* বীর প্রতীক

## তথ্যসূত্র

## পাদটীকা
* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ফরিদপুর জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
রফিকুল ইসলাম (মুক্তিযোদ্ধা)

:

**রফিকুল ইসলাম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
রফিকুল ইসলামের জন্ম মৌলভীবাজার জেলার শ্রীমঙ্গল উপজেলার হুগলিয়া গ্রামে। তার বাবার নাম নূর মিয়া এবং মায়ের নাম গুলবানু। তার স্ত্রীর নাম আসমা খানম। তার চার মেয়ে এবং দুই ছেলে। 

## কর্মজীবন
১৯৭১ সালে রফিকুল ইসলাম কর্মরত ছিলেন পাকিস্তান সেনাবাহিনীর ইস্টবেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টর এলাকায়। বিলোনিয়ার যুদ্ধে তিনি আহত হন। যুদ্ধ চলাকালে পাকিস্তান সেনাবাহিনীর ছোড়া শেলের টুকরা আঘাত করে তার পায়ের গোড়ালি ও হাঁটুতে। চিকিৎসার পর সুস্থ হয়ে আবার যোগ দেন মুক্তিযুদ্ধে। এর কদিন পরই দেশ স্বাধীন হয়ে যায়।

## মুক্তিযুদ্ধে ভূমিকা
ফেনী জেলার অন্তর্গত বিলোনিয়ার বিভিন্ন স্থানে ছিল পাকিস্তান সেনাবাহিনীর অবস্থান। ২ নভেম্বর থেকে বিলোনিয়ায় যুদ্ধ শুরু হয়। সেদিন মধ্যরাতে মুক্তিযোদ্ধারা রাজনগর থেকে বিলোনিয়ায় অনুপ্রবেশ করেন। ৩ নভেম্বর সকাল পর্যন্ত পাকিস্তানি সেনারা মুক্তিযোদ্ধাদের অনুপ্রবেশ টের পায়নি। এ সময় এক স্থানে মুক্তিযোদ্ধারা টহলে বের হওয়া কয়েকজন পাকিস্তানি সেনাকে প্রথম আক্রমণ করেন। এ আক্রমণে ওই টহলদলের সব পাকিস্তানি সেনা মুক্তিযোদ্ধাদের হাতে নিহত হয়। এরপর যুদ্ধ শুরু হয়ে যায়। সারা দিন যুদ্ধ চলে। ৪ নভেম্বর থেমে থেমে যুদ্ধ চলে। এদিন বিকেলে চারটি পাকিস্তানি জঙ্গি বিমান মুক্তিযোদ্ধাদের অবস্থানে বোমাবর্ষণ করে। পরদিন থেকে টানা যুদ্ধ চলতে থাকে। এরপর মুক্তিযোদ্ধারা চারদিক থেকে পাকিস্তানি সেনাদের অবরোধ করে ফেলেন। অবরুদ্ধ হয়ে পাকিস্তানিরা মুক্তিযোদ্ধাদের বিভিন্ন অবস্থানে ক্রমাগত আর্টিলারির গোলাবর্ষণ করতে থাকে। পরে সরাসরি আক্রমণও শুরু করে। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। শেষ পর্যন্ত ১০ নভেম্বর বিলোনিয়ার বেশির ভাগ এলাকা মুক্তিবাহিনীর দখলে চলে আসে। পাকিস্তানিরা পিছু হটে ফেনীর কাছাকাছি অবস্থান নেয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মৌলভীবাজার জেলার ব্যক্তি
এ কে এম রফিকুল হক

**এ কে এম রফিকুল হক** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও কর্মজীবন
করেন। বীর মুক্তিযোদ্ধা এ কে এম রফিকুল হক বীর প্রতীকের বাড়ি কিশোরগঞ্জ জেলা সদরের পুরাতন কোর্ট রোডে অবস্থিত জোনাকী নীড়। তাঁর জন্ম ১৯৫৩ সালের জুন মাসের ৮ তারিখে। মাতার নাম হাসিনা হক ও পিতার নাম এ কে এম নূরুল হক।
তিনি যুদ্ধশেষে সোনালী ব্যাংকে চাকরি জীবন শুরু করেন। কর্মজীবনে ১৩ সেপ্টেম্বর ১৯৭৪ তারিখে সোনালী ব্যাংকে ক্লার্ক পদে ঢাকা বিশ্ববিদ্যালয় শাখায় যোগদান করেন। দীর্ঘ কর্মজীবনে তিনি এ ব্যাংকের বিভিন্ন শাখা, প্রিন্সিপাল অফিস এবং প্রধান কার্যালয়ের বিভিন্ন ডিভিশনে কাজ করেছেন। সর্বশেষ ৬ জুলাই ২০১২ তারিখে ডেপুটি জেনারেল ম্যানেজার হিসেবে প্রধান কার্যালয়ের গভ: একাউন্টস এন্ড সার্ভিসেস ম্যানেজমেন্ট ডিভিশন থেকে অবসর গ্রহন করেন।

## শিক্ষাজীবন
তিনি ঢাকা বোর্ডের অধীনে যথাক্রমে ১৯৬৮ ও ১৯৭০ সালে বিজ্ঞান বিষয়ে এসএসসি ও মানবিক বিষয়ে এইচএসসি পাশ করেন। এরপর ভর্তি হন খ্যাত ঢাকা বিশ্ববিদ্যালয়ে। এ বিশ্ববিদ্যালয় হতে ইসলামের ইতিহাস ও সংস্কৃতি বিষয়ে ১৯৮০ সালে বি এ (সম্মান) ও ১৯৮১ সালে এম এ ডিগ্রি লাভ করেন।

## মুক্তিযুদ্ধে অবদান
মুক্তিযুদ্ধের সময় এ কে এম রফিকুল হকের বয়স ছিলো ১৮ বছর। ১৯৭১ সালের ১৬ এপ্রিল নিজ এলাকা কিশোরগঞ্জ থেকে ভারতে গিয়ে প্রথমে একটি শিবিরে আশ্রয় নেন। কিছুদিন পর তাকে মুক্তিযোদ্ধার প্রশিক্ষণ দেওয়ার জন্য নির্বাচন করা হয়। আসামের ইন্দ্রনগরে তিনি প্রশিক্ষণ নেন। প্রশিক্ষণ চলাকালেই তিনি ৩০ জনের একটি দলের সঙ্গে দেশের অভ্যন্তরে প্রথম অপারেশনে অংশ নেন। তারা সেদিন সিলেটের বড়লেখা চা-বাগানে অবস্থানরত পাকিস্তানি সেনাবাহিনীর একটি দলের ওপর আক্রমণ করে তাদের ব্যাপক ক্ষয়ক্ষতি সাধন করেন। প্রশিক্ষণ শেষে রফিকুল হককে ৪ নম্বর সেক্টরের অধীন গণবাহিনীর (মুক্তিযোদ্ধা) একটি দলের কমান্ডার হিসেবে দায়িত্ব দেওয়া হয়। জুন মাসে তারা সিলেট-জকিগঞ্জ সড়কের একটি সেতু এবং সিলেটের লাতু রেলস্টেশনের পার্শ্ববর্তী রেলসেতু বিস্ফোরক দিয়ে ধ্বংস করেন। সিলেট-জকিগঞ্জ সড়কে তাদের পুঁতে রাখা মাইন বিস্ফোরিত হয়ে পাকিস্তানি সেনাবাহিনীর একটি জিপ ধ্বংস হয়। ওই বিস্ফোরণে পাকিস্তানি এক ক্যাপ্টেন ও দুই সেনাও নিহত হয়।
এরপর তারা কালীগঞ্জ বাজারে রাজাকার ক্যাম্পে অতর্কিত আক্রমণ করে ১৭টি রাইফেল ছিনিয়ে নেন। ২১ জুন সরিফপুর বাজারের পার্শ্ববর্তী রেলসেতু ও বরাক নদীর মাটির বাঁধের অংশবিশেষ বিস্ফোরক দিয়ে ধ্বংস করেন। এর ফলে সিলেটের সঙ্গে জকিগঞ্জের যোগাযোগ বিচ্ছিন্ন হয়ে যায়। ২৯ জুন তারা জকিগঞ্জের আটগ্রামে অবস্থানরত পাকিস্তানি সেনাদের ওপর আক্রমণ চালান। তাদের আক্রমণে পাকিস্তানি সেনারা সেখান থেকে পালিয়ে যায়। দুজন জীবিত তাদের হাতে ধরা পড়ে। সেপ্টেম্বরের শেষ সপ্তাহে তিনি ৩ নম্বর সেক্টরে যোগ দেন। ডিসেম্বরের শুরুতে তারা মিত্রবাহিনীর সঙ্গে আখাউড়া আসেন। আখাউড়া যুদ্ধে এ কে এম রফিকুল হক সক্রিয়ভাবে অংশ নেন।

## সম্মাননা ও স্বীকৃতি
যুদ্ধে সাহসিকতার জন্য তিনি বীর প্রতীক খেতাব পেয়েছেন।

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কিশোরগঞ্জ জেলার ব্যক্তি
ফ্রি সফটওয়্যার ফাউন্ডেশন অনুমোদিত সফটওয়্যার লাইসেন্সসমূহ

এটি একটি সফটওয়্যার লাইসেন্সের তালিকা। ফ্রি সফটওয়্যার সংজ্ঞা অনুযায়ী এই লাইসেন্সগুলো তৈরী করা হয়েছে। আর এই কারণে ফ্রি সফটওয়্যার ফাউন্ডেশন এই লাইসেন্সগুলোকে ফ্রি সফটওয়্যার লাইসেন্স হিসাবে স্বীকৃতি দেয়।

## আরও দেখুন

* Comparison of free software licenses
* Free software licenses
* Open source license
* List of software licenses

## তথ্যসূত্র

## বহিঃসংযোগ
* FSF's list of free software licenses

বিষয়শ্রেণী:মুক্ত সফটওয়্যার সংস্কৃতি ও নথি
FSF approved software licenses
বিষয়শ্রেণী:মুক্ত সফটওয়্যার
নারান্দিয়া ইউনিয়ন, কালিহাতী

**নারান্দিয়া ইউনিয়ন** বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন ।

## আয়তন

এই ইউনিয়নের আয়তন ৩৮৯৫ একর (১৫,.৭৬বর্গ কিলোমিটার) বা ৩৮.৮৫ বর্গমাইল ।

## অবস্থান
পূর্বে বাংড়া ইউনিয়ন ও ঘাটাইল উপজেলা, পশ্চিমে সল্লা ইউনিয়ন, দক্ষিণে বাংড়া ও এলেঙ্গা পৌরসভা, উত্তরে ভূঞাপুর ও ঘাটাইল উপজেলা।

## জনসংখ্যা

মোট ৩১৮৮১ জন- পুরুষ ১৬,২০০ জন, মহিলা: ১৫,৬৮১ জন।

## শিক্ষা প্রতিষ্ঠান
সরকারী প্রা: বিদ্যালয় : ১৬ টি, উচ্চ বিদ্যালয় : ৬ টি, স্কুল এন্ড কলেজ : ২ টি,  আলীয়া মাদ্রাসা : ১ টি, বিএম কলেজ : ১ টি, কৃষি প্রশিক্ষনায়তন ও কলেজ : ১ টি

#এম কে জামান প্রিপারেটরি স্কুল, 
#নারান্দিয়া সরকারি প্রাথমিক বিদ্যালয়, 
#নারান্দিয়া টিআরকেএন উচ্চ মাধ্যমিক বিদ্যালয় এন্ড কলেজ,
#নগরবাড়ী কৃষি কলেজ, কারিগরি কলেজ

## গ্রাম এবং মৌজা
মৌজার সংখ্যা : ২৭ টি, গ্রামের সংখ্যা : ৪৩ টি, খানার সংখ্যা : ৭২৯৬ টি

## বিবিধ
স্বাস্থ্য ও পরিবার কল্যাণ কেন্দ্র : ১ টি, উপস্বাস্থ্য কেন্দ্র : ১টি, মসজিদের সংখ্যা : ৪৭ টি,

মন্দিরের সংখ্যা : ১২ টি, ডাকঘর: ২ টি, এনজিও : ১৫ টি, ভূমি অফিস : ১ টি,  ব্যাংক : ৩ টি, ক্লাবের সংখ্যা : ২৩টি (রেজিষ্টিকৃত ৩টি), পাঠাগারের সংখ্যা : ১২ টি

## তথ্যসূত্র

বিষয়শ্রেণী:কালিহাতী উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
চতুর্দশপদী

[থাম্ব|[উইলিয়াম শেকসপিয়র|শেকসপিয়রের ত্রিসপ্ততিতম চতুর্দশপদী]]
**চতুর্দশপদী** (Sonnet) হলো এক ধরনের কবিতা যার প্রথম উদ্ভব হয় মধ্যযুগে ইতালিতে। এর বৈশিষ্ট্য হল যে এই কবিতাগুলো ১৪টি চরণে সংগঠিত এবং প্রতিটি চরণে সাধারণভাবে মোট ১৪টি করে অক্ষর থাকবে। এর প্রথম আট চরণের স্তবককে অষ্টক এবং পরবর্তী ছয় চরণের স্তবককে ষটক বলে। অষ্টকে মূলত ভাবের প্রবর্তনা এবং ষটকে ভাবের পরিণতি থাকে, যাকে বলা হয় ভোল্টা।

## ইংরেজি চতুর্দশপদী
ইংরেজিতে চতুর্দশপদী কবিতাকে সনেট (sonnet) বলা হয়।
ইংরেজি চতুর্দশপদী প্রথম পরিচিতি পেয়েছিল খ্রিষ্টীয় ১৬শ (ষোড়শ) শতাব্দীতে 'টমাস ওয়াট' এর প্রয়োগের মাধ্যমে। কিন্তু এর প্রচলন প্রবল হয়ে ওঠে স্যার ফিলিপ সিডনি এর ** (১৫৯১) প্রকাশিত হওয়ার পর থেকে। তার পরের দুই শতক উইলিয়াম শেকসপিয়র, এডমন্ড স্পেন্সার, মাইকেল ড্রায়টন ইত্যাদি ব্যক্তিত্ত্বরা চতুর্দশপদী কবিতাকে নতুন নতুন ধাপে এগিয়ে নিয়ে গিয়েছেন। এরুপ কবিতার মূল বিষয়বস্তু ছিল নারীর প্রতি ভালবাসা।

## বাংলা চতুর্দশপদী
বাংলা ভাষায় প্রথম সনেট রচনার কৃতিত্ব মাইকেল মধুসূদন দত্তের, সনেটকে বাংলায় চতুর্দশপদী নাম মহাকবি মাইকেল মধুসূদনই দিয়েছিলেন। বাংলা সনেট (চতুর্দশপদী) এর সার্থক  স্রষ্টা কবি মধুসূদন দত্ত ১৮৬৫ খ্রীষ্টাব্দে ফ্রান্সের ভার্সাই নগরীতে অবস্থানকালেই ইতালির কবি পেত্রার্কের সনেট থেকে অনুপ্রাণিত হয়ে প্রথম বাংলা সনেটের দিগন্ত উন্মোচন করেন। ১৮৬৬ খ্রীষ্টাব্দে কবির চতুর্দশপদী  কবিতাগুলি গ্রন্থাকারে প্রকাশিত হয়। এই কবিতাগুলিতে কবি চিত্তের ব্যকুলতা, স্বদেশ প্রেম ও আবেগ ধ্বনিত হয়েছে।

মাইকেল মধুসূধন দত্তের একটি চতুর্দশপদী।

“বউ কথা কও”
কি দুখে, হে পাখি, তুমি শাখার উপরে
বসি, বউ কথা কও, কও এ কাননে ?—
মানিনী ভামিনী কি হে, ভামের গুমরে,
পাখা-রূপ ঘোমটায় ঢেকেছে বদনে ?
তেঁই সাধ তারে তুমি মিনতি-বচনে ?
তেঁই হে এ কথাগুলি কহিছ কাতরে ?
বড়ই কৌতুক, পাখি, জনমে এ মনে—
নর-নারী-রঙ্গ কি হে বিহঙ্গিনী করে ?
সত্য যদি, তবে শুন, দিতেছি যুকতি;
(শিখাইব শিখেছি যা ঠেকি এ কু-দায়ে)
পবন বেগে যাও যথায় যুবতী;
“ক্ষম, প্রিয়ে” এই বলি পড় গি

## তথ্যসূত্র

## বহিঃসংযোগ

* সনেট
বিষয়শ্রেণী:কবিতা
বিষয়শ্রেণী:অসম্পূর্ণ
বিষয়শ্রেণী:চতুর্দশপদী
বিষয়শ্রেণী:চতুর্দশপদীবিদ্যা
বিষয়শ্রেণী:স্তবকরুপ
বিষয়শ্রেণী:কাব্যরূপ
বিষয়শ্রেণী:ইতালীয় উদ্ভাবন
অম্বিকাচরণ গুহ

**অম্বিকাচরণ গুহ** (১৮৪৩ – ১৯০০), **অম্বু বাবু ** অথবা **অম্বু গুহ** নামেই বেশি পরিচিত, একজন ভারতীয় কুস্তিগির যিনি বাংলায় "আখড়া" সংস্কৃতির প্রসারে পথপ্রবর্তক।

## প্রারম্ভিক জীবন
অম্বিকাচরণ এক কুস্তিগির পরিবারের সন্তান ছিলেন। তার পিতামহ শিবচরণ গুহ বাংলায় বিভিন্ন ধরনের ক্রীড়া বা খেলাধুলার পৃষ্ঠপোষকতা এবং জনপ্রিয়করণে অবদান রেখেছেন। অম্বিকাচরণ ১৮৪৩ সালে কলকাতার হোগলকুড়িয়ায় জন্মগ্রহণ করেন, যা বর্তমানে হাতিবাগানের কাছে মসজিদবাড়ি স্ট্রিট এলাকা। তার পিতার নাম অভয়চরণ গুহ।

অম্বিকাচরণ আট অথবা নয় বছর বয়সে গুরুতরভাবে আহত হন। ফলে চিকিৎসকের পরামর্শে তাকে নিজ বাড়িতেই পড়াশোনা চালিয়ে যেতে হয়। তিনি নিয়মিত শরীরচর্চা শুরু করেন এবং বাড়িতেই তিনি ঘোড়সওয়ারের দীক্ষা পান। তিনি মথুরার কালিচরণ চৌবের কাছে কুস্তির প্রশিক্ষণ নেন।

## কর্মজীবন

১৮৫৭ সালে মাত্র ১৬ বছর বয়সে অম্বিকা তার পিতামহের পরামর্শে বাংলার প্রথম আখড়া প্রতিষ্ঠা করেন। অম্বিকা তখন বিভিন্ন ধরনের কুস্তি এবং ভারোত্তোলন কৌশল শিখতে ভারতের বিভিন্ন অঞ্চলে ভ্রমণ করেন। তিনি সমকালীন ভারতীয় কুস্তিগিরদের সাথে কুস্তি লড়েন এবং অনেকের বিরুদ্ধেই জয়ী হন। তিনি তখন **অম্বু বাবু** অথবা **রাজা বাবু** নামে পরিচিতি লাভ করেন।

তার আখড়া তখন উদীয়মান ভারতীয় কুস্তির এক তীর্থক্ষেত্রে পরিণত হয়েছিল। অম্বিকাচরণ তখন বাংলার বিকাশমান কুস্তিগিরদের প্রশিক্ষক হিসেবে গুরুত্বপূর্ণ ভূমিকা পালন করেন। স্বামী বিবেকানন্দ তার তরুণ জীবনে, অম্বু বাবুর *আখড়ায়* কুস্তি শিখেছিলেন।

তার কয়েকজন বিখ্যাত ছাত্রের নাম নিচের তালিকায় দেওয়া হল।

* ক্ষেত্রচরণ গুহ অথবা খেতু বাবু
* যতীন্দ্রচরণ গুহ অথবা গোবর গুহ
* স্বামী বিবেকানন্দ
* স্বামী ব্রহ্মানন্দ
* যতীন্দ্রনাথ মুখোপাধ্যায় অথবা বাঘা যতীন
* ফণীন্দ্রকৃষ্ণ গুপ্ত
* তুলসীদাস পাঠক
* কানাইলাল পাঠক

## কিংবদন্তি
তার পুত্র, ক্ষেত্রচরণ গুহ, (যিনি খেতু বাবু নামেই বেশি পরচিতি) তিনিও ছিলেন একজন প্রতিষ্ঠিত কুস্তিগির। খেতু বাবুর ভাগ্নে যতীন্দ্রচরণ গুহ, যিনি একজন স্বনামধন্য কুস্তিগির ছিলেন; তিনি ছিলেন প্রথম এশীয় কোন কুস্তিগির যিনি ১৯২১ সালে যুক্তরাষ্ট্রে ওয়ার্ল্ড লাইট হেভিওয়েট চ্যাম্পিয়ন হয়েছিলেন।

বাংলায় আখড়া সংস্কৃতির উল্লেখযোগ্য প্রসার ঘটায় বাঙালি হিন্দু ধনীরা এর সাথে সম্পৃক্ত হন। বাংলা বিভিন্ন জায়গায় ব্যাঙের ছাতার মত কয়েক শত আখড়া গড়ে উঠলো, এদের মধ্যে থেকেই পরবর্তীকালে জাতীয়তাবাদী বিপ্লবের উন্মেষ ঘটে।

## তথ্যসূত্র

বিষয়শ্রেণী:ভারতীয় কুস্তিগির
বিষয়শ্রেণী:বাঙালি হিন্দু
বিষয়শ্রেণী:১৯০০-এ মৃত্যু
বিষয়শ্রেণী:১৮৪৩-এ জন্ম
বিষয়শ্রেণী:বাঙালি ব্যক্তি
বিষয়শ্রেণী:১৯শ শতাব্দীর ভারতীয় পুরুষ ক্রীড়াবিদ
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ব্রেস্টস্ট্রোক

২০০৮ অলিম্পিক গেমসে **পুরুষদের ২০০মিটার ব্রেস্টস্ট্রোক** বিভাগের প্রতিযোগিতা আগস্টের ১২ ও ১৪ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।

সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ২:১৩.৭০সেকেন্ড(A মান) এবং ২:১৮.৩৭সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## হিট

## সেমিফাইনাল

## ফাইনাল

## তথ্যসূত্র

পুরুষদের ব্রেস্টস্ট্রোক ২০০মিটার
অনুপ জালোটা

**অনুপ জালোটা** হচ্ছেন - ভারতীয় সঙ্গীতের উল্লেখযোগ্য ধারা ভজন এবং উর্দু গীতধারা গজলের খ্যাতিমান ভারতীয় গায়ক। ভজনে অসামান্য দক্ষতা ও নিপুণতার জন্যে ইতোমধ্যেই তিনি **ভজন সম্রাট** নামে আখ্যায়িত হয়েছেন।
## প্রাথমিক জীবন
অনুপ জালোটার জন্ম বর্তমান উত্তরাখণ্ড রাজ্যের নৈনিতালে। তার পিতা ছিলেন পাঞ্জাবের "শাম চৌরাসি" ঘরানার বিখ্যাত ভজন গায়ক পুরুষোত্তম দাস জালোটা। অনুপ জালোটার শিক্ষা উত্তরপ্রদেশের লখনউতে।

বর্তমানে অনুপের ভাই অজয় জালোটা যুক্তরাষ্ট্রের ক্যালিফোর্নিয়ায় বসবাস করছেন। তার আরও ভাই-বোন আছে। এক বড়ো ভাই অনিল জালোটা এবং দু'বোন - অঞ্জলি ধীর এবং অনিতা মেহরা।

## জীবিকা
আকাশবাণীতে কোরাস গায়ক হিসেবে সঙ্গীতকে পেশা হিসেবে গ্রহণ করেন অনুপ জালোটা। তিনি সাধারণত সন্তুর, ঢোলক, সারদ, সারেঙ্গি, বেহালা, সেতার, তবলা, গিটার ইত্যাদি বাদ্যযন্ত্র ব্যবহার করেন।

তিনি ৮টি বিভিন্ন ভাষায় গান গেতে পারেন। এ পর্যন্ত দেড় সহস্রাধিক ভজন, গজল এবং অন্যান্য গান রেকর্ড করেছেন অনুপ জালোটা। ৫টি মহাদেশের চার শতাধিক শহরে প্রায় পাঁচ হাজার বার সরাসরি অনুষ্ঠানে অংশ নিয়েছেন তিনি। ৩০ বছর ধরে ভজন এবং গজল নিয়ে দুই শতাধিক অ্যালবাম প্রকাশ করেছেন।

## ব্যক্তিগত জীবন
ভারতের সাবেক প্রধানমন্ত্রী ইন্দার কুমার গুজরালের নাতি মেধাকে বিয়ে করেছেন অনুপ। তাদের সংসারে মুম্বাইয়ে অধ্যয়নরত আর্যমান নামে ১৪ বছরের একটি সন্তান আছে।

## সম্মাননা ও স্বীকৃতি
অনুপ জালোটা ১০০ সোনা, প্লাটিনাম এবং মাল্টি-প্লাটিনামের ডিস্ক রেকর্ড করছেন।

## সঙ্গীত ভুবনে
যে সকল জনপ্রিয় ভজন এবং গজলে অনুপ জালোটা অংশ নিয়েছেন সেগুলো নিম্নে দেয়া হলো :-

* এ্যাইসি লাগি লগন
* কাটেগি ইয়ে জিন্দেগী আব রোতে রোতে
* চাঁদ অঙ্গদাইয়ান লে রাহা হ্যায়
* তুম কিয়া সমঝো তুম কিয়া জানো
* তুমহারে শহর কা মৌসম
* মে নজর সে পি রাহা হু
* মেরে কবর পার পাতে হুয়ে
* রঙ দে চুনারিয়া
* রুক সে পর্দা হাতা দে
* লা পিলা ডে সাকিয়া
* লাগা চুনারি মে দাগ
* হার সে আচি তো কাহিন আয়নে কি কিসম হোগি
* শ্রী হনুমান চলিসা

## আরো দেখুন
*ভজন

## তথ্যসূত্র

## বহিঃসংযোগ

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:ভজন সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতীয় গজল গায়ক
বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:সংগীত নাটক অকাদেমি পুরস্কার প্রাপক
সোফিয়ানি দাইদ

**সোফিয়ানি দাইদ** (জন্ম ৬ই নভেম্বর, ১৯৮২) একজন আলজেরীয় সাঁতারু। ইনি ব্রেস্টস্ট্রোক বিভাগে প্রতিদ্বন্দ্বিতা করেন। তিনি **২০০৫ ভূমধ্যসাগরীয় গেমসে** ২০০মিটার ব্রেস্টস্ট্রোক বিভাগে ব্রোঞ্জ পদক জয়ী; এছাড়া দু'বার গ্রীষ্মকালীন অলিম্পিকে (২০০৪ এবং ২০০৮) তার দেশের প্রতিনিধিত্ব করেন।

## তথ্যসূত্র

* juegosmediterraneos
* sports-reference

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় সাঁতারু
বিষয়শ্রেণী:Breaststroke swimmers
বিষয়শ্রেণী:২০০৪ গ্রীষ্মকালীন অলিম্পিকের সাঁতারু
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:Olympic swimmers of Algeria
বিষয়শ্রেণী:পুরুষ ব্রেস্টস্ট্রোক সাঁতারু
বিষয়শ্রেণী:২১শ শতাব্দীর আলজেরীয় ব্যক্তি
আবু সালেক (বীর প্রতীক)

**আবু সালেক** বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবু সালেকের বাবার নাম আবুল হাশেম এবং মায়ের নাম মাজেদুন নেছা।

জন্মস্থানঃ ব্রাক্ষণবাড়িয়া, আখাউড়া, ভাটামাথা, হাসেমপুর

## মুক্তিযুদ্ধে অবদান
আবু সালেক ১৯৭১ সালের ৩০ এপ্রিল নিজ এলাকা ব্রাহ্মণবাড়িয়ার কসবা থেকে পালিয়ে ভারতে যান। সে সময় তিনি সপ্তম শ্রেণীতে পড়াশোনা করতেন। তখন তাঁর বয়স ছিল ১৪। ভারতে গিয়ে ওমপিনগরে তিনি প্রশিক্ষণ নেন। এরপর তাঁকে মেলাঘরে ২ নম্বর সেক্টরে পাঠানো হয়। সেখানে ৪ বেঙ্গল রেজিমেন্টের একটি কোম্পানিতে তিনি অন্তর্ভুক্ত হন। আবু সালেক কসবা এলাকায় যুদ্ধ করেন। একদিন হাবিলদার আবদুল হালিমের নেতৃত্বে তাঁরা একটি গ্রুপ মনিয়ন্দ গ্রামে গিয়ে পাকিস্তানি সেনা ও তাদের সহযোগী রাজাকাদের বিরুদ্ধে যুদ্ধ করেন। কয়েক দিন পর তাঁরা ১০ জন আবার রাতে পাকিস্তানিদের পাকা বাংকারের কাছে গিয়ে অধিনায়কের নির্দেশে গুলি করা শুরু করেন। এর ১০ দিন পর আর একটি অপারেশনের করে তাঁরা কসবা হাইস্কুলের কাছাকাছি চন্দ্রপুর গ্রামে অবস্থান নেন। সেদিনই মধ্যরাত থেকে শুরু হয় প্রচণ্ড গোলাগুলি। একপর্যায়ে পাকিস্তানি বাহিনীর মর্টার আক্রমণে বাংকার ত্যাগ করা মুক্তিযোদ্ধাদের অপরিহার্য হয়ে ওঠে। কিন্তু শত্রুপক্ষকে ব্যস্ত রাখা না গেলে কেউ বেরোতে পারবেন না। আবু সালেক তখন নিজের জীবন বাজি রেখে গুলিবর্ষণ অব্যাহত রেখে সহযোদ্ধাদের অণুরোধ করলেন বাংকার থেকে বেরিয়ে যেতে।
২২ নভেম্বর চণ্ডীদ্বারবাজারসংলগ্ন খাতপাড়া গ্রামে এক যুদ্ধে মো. আবু সালেক শত্রুপক্ষের নিক্ষিপ্ত শেলের টুকরার আঘাতে আহত হন। তাঁকে উদ্ধার করে গৌহাটি হাসপাতালে পাঠানো হয়। 

## সম্মাননা ও স্বীকৃতি
মুক্তিযুদ্ধে সাহসিকতার জন্য কিশোর মুক্তিযোদ্ধা আবু সালেক বীর প্রতীক খেতাব পেয়েছেন।

## তথ্যসূত্র

বিষয়শ্রেণী:বীর প্রতীক
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
গিলবার্ট অ্যাবট এ বেকেট

**গিলবার্ট অ্যাবট এ বেকেট** (**Gilbert Abbott à Beckett**) (৯ জানুয়ারি, ১৮১১ – ৩০ অগস্ট, ১৮৫৬) ইংরেজ কৌতুক-কাহিনী রচয়িতা (হিউমারিস্ট)। জন্ম লন্ডনে। এক প্রাচীন উইল্টশায়ার পরিবারের সন্তান (তার পরিবারবর্গ নিজেদের সেন্ট টমাস এ বেকেটের বংশধর বলে দাবি করত)। তিনি ওয়েস্টমিনিস্টার স্কুলে লেখাপড়া শেখেন এবং গ্রে’জ ইন-এর বারে ডাক পান।

আইনজীবী হিসেবে এ বেকেট খ্যাতিমান ছিলেন। পাশাপাশি হাস্যরসাত্মক লেখালিখিতেও তার কম খ্যাতি ছিল না। মূলত *[[পাঞ্চ]]* পত্রিকায় তার লেখাগুলি বিশেষ প্রসিদ্ধি অর্জন করে। তিনি নিজে উক্ত পত্রিকার অন্যতম প্রতিষ্ঠাতা-সদস্য ছিলেন। তার দু’টি সফলতম বই *দ্য কমিক হিস্ট্রি অফ ইংল্যান্ড* (১৮৪৭) ও *দ্য কমিক হিস্ট্রি অফ রোম* অবশ্য *পাঞ্চ*-এ প্রকাশিত হয়নি। দু’টি বইতেই অলংকরণের কাজ করেছিলেন জন লিচ। এ বেকেট পঞ্চাশটিরও বেশি নাটক লিখেছিলেন।

## পাদটীকা

বিষয়শ্রেণী:ইংরেজ কৌতুক-কাহিনী রচয়িতা
বিষয়শ্রেণী:১৮১১-এ জন্ম
বিষয়শ্রেণী:১৮৫৬-এ মৃত্যু
বিষয়শ্রেণী:ইংরেজ লেখক
বিষয়শ্রেণী:অসম্পূর্ণ
বিষয়শ্রেণী:টাইফয়েড জ্বরে মৃত্যু
বিষয়শ্রেণী:লন্ডনের লেখক
বিষয়শ্রেণী:ওয়েস্টমিনস্টার_স্কুল,_লন্ডনে_শিক্ষিত_ব্যক্তি
আবদুল হাকিম (বীর প্রতীক)

:*একই নামের অন্যান্য ব্যক্তিবর্গের জন্য দেখুন [[আবদুল হাকিম (দ্ব্যর্থতা নিরসন)]]।*
**আবদুল হাকিম** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবদুল হাকিমের বাবার নাম মাছুদ আলী মুন্সি এবং মায়ের নাম মরতোবান নেছা।

## মুক্তিযুদ্ধে অবদান
আবদুল হাকিম পাকিস্তান সেনাবাহিনীতে চাকরি করতেন। ১৯৭১ সালে তিনি ঢাকার অদূরে দ্বিতীয় ইস্টবেঙ্গল রেজিমেন্টে হাবিলদার পদে কর্মরত ছিলেন। তখন তার বয়স ছিলো ৩৫ বছর। মুক্তিযুদ্ধ শুরু হলে মেজর কে এম শফিউল্লাহর নেতৃত্বে দ্বিতীয় ইস্টবেঙ্গলের সৈনিকেরা বিদ্রোহ করে যুদ্ধে যোগ দেন। তিনি এই বাহিনীর সঙ্গে টাঙ্গাইল-ময়মনসিংহে প্রতিরোধ যুদ্ধে অংশ নেন। পরে এই বাহিনী ভারতে চলে যায়। এরপর পরিবার-পরিজনের খোঁজ নেওয়ার জন্য তিনি দেশে আসেন। এই সময় কাদের সিদ্দিকীর সঙ্গে তার দেখা হয়। তিনি তখন পাকিস্তানি বাহিনীর বিরুদ্ধে যুদ্ধ করার জন্য সতন্ত্রভাবে একটি বাহিনী গঠন করছিলেন। আবদুল হাকিম তার অণুরোধে ১৯ মে ওই বাহিনীতে যোগ দেন। এই বাহিনীর নাম ছিল কাদেরিয়া বাহিনী। তিনি এই বাহিনীর কোম্পানি কমান্ডার ছিলেন। তিনি টাঙ্গাইলের দেওপাড়া, ধরলাপাড়া, সাগরদীঘি, ঘাটাইল, গোপালপুর, ভুয়াপুর, ইছাপুর ও জামালপুর জেলার সরিষাবাড়ির দুলভিটিতে পাকিস্তানি সেনা ও তাদের সহযোগী রাজাকারদের বিরুদ্ধে সম্মুখযুদ্ধে অংশগ্রহণ করেন। ১৪ ডিসেম্বর টাঙ্গাইলের কালিহাতী উপজেলার ইছাপুর গোরস্থানে তিনি তার বাহিনী নিয়ে পাকিস্তানি সেনাদের বিরুদ্ধে সাহসিকতার সঙ্গে সম্মুখযুদ্ধ করে খ্যাতি অর্জন করেন। 

## সম্মাননা ও স্বীকৃতি
মুক্তিযুদ্ধে সাহসী ভূমিকার জন্য তিনি বীর প্রতীক খেতাব পেয়েছেন।

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:টাঙ্গাইল জেলার ব্যক্তি